Dubeņi
Šis raksts ir par apdzīvotu vietu Grobiņas pagastā. Par apdzīvotu vietu Aizputes pagastā skatīt rakstu Dubeņmuiža. Dubeņi ir ciems Dienvidkurzemes novada Grobiņas pagastā, pagasta centrs. Izvietojies pie autoceļa P113 un slēgtās Liepājas—Mažeiķu dzelzceļa līnijas (stacija Dubeņi) 9 km no novada centra Grobiņas un 214 km no Rīgas. Apdzīvotā vieta izveidojusies 1960. gados kā zvērkopības saimniecības «Grobiņa» ciemats. Dubeņos atrodas pagasta pārvalde, Grobiņas pagasta sākumskola, pagasta kultūras centrs «Dubeņi», feldšerpunkts, pasts, ekumenisks dievnams.